Die ware lig wat elke mens verlig, was aan kom na die wêreld toe. Hy wás in die wêreld – die wêreld het deur Hom tot stand gekom – en tog het die wêreld Hom nie erken nie. Joh 1:9-10 NAV
Hoe leef ons as Christene in die wêreld? Ons leef soos Christus in die wêreld geleef het! Christus het namens God gestaan, Hy het vir die waarheid getuig, Hy het mense liefgehad en gehelp. Hy was onskuldig en opreg. Ongelukkig was Christus té onskuldig, té opreg, té eerlik en té goed vir hierdie wêreld – daarom het die wêreld Hom verwerp. In die wêreld is immers ook die slegte, die oneerlike, die valse – die sondige. Nogtans was Jesus bloot Homself in die wêreld, al moes Hy die prys betaal. Jesus het gesê sy volgelinge kan dieselfde behandeling verwag. Net soos Hy, egter, kan ons nie anders wees as wie ons is nie: kinders van God deur sy genade en liefde, uitverkoop aan een missie: om Hom te behaag, eerder as mense. Moet dus nie aan die wêreld se druk of verwagtings toegee nie. Bly goed doen, bly liefde bewys, bly by die waarheid. Hou aan om die regte ding te doen – al gebeur wat!